ఆర్థికం గా ప‌రిపుష్టం గా ఉన్న ఎన్‌బిఎఫ్‌సిలు, హెచ్ఎఫ్‌సి ల ఎక్కువ రేటింగ్ క‌లిగిన పూల్డ్ ఆస్తుల ను పిఎస్‌బి ల కొనుగోలు చేయ‌డానికి ‘‘పాక్షిక రుణ గ్యారంటీ ప‌థ‌కాని కి’’ కేబినెట్ ఆమోదం.

ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ కింది అంశాల‌ కు త‌మ ఆమోదం తెలిపింది. i. ఆర్థికంగా ప‌రిపుష్ఠంగా ఉన్న నాన్ బ్యాంకింగ్ ఫైనాన్షియ‌ల్ కంపెనీలు (ఎన్ బి ఎఫ్ సి)/ హౌసింగ్ ఫైనాన్స్ కంపెనీలు, ఎక్కువ రేటింగ్ క‌లిగిన పూల్డ్ ఆస్తుల‌ ను ప్ర‌భుత్వ రంగ బ్యాంకులు కొన‌గోలు చేయ‌డాని కి భార‌త ప్ర‌భుత్వం పాక్షిక రుణ ప‌ర‌ప‌తి ప‌థ‌కాన్ని ఆఫ‌ర్ చేయ‌నుంది. ఈ ప‌థ‌కం కింద బ్యాంకులు కొనుగోలు చేసే ఆస్తుల కు గ్యారంటీ మొత్తాన్ని వీటి ఫెయిర్ విలువ‌లో 10 శాతం వ‌ర‌కు తొలి న‌ష్టానికి ప‌రిమితం చేయ‌బ‌డుతుంది. లేదా రూ 10,000 కోట్ల రూపాయ‌ల‌ వ‌ర‌కు ఏది త‌క్కువ అయితే దానికి డిపార్ట‌మెంట్ ఆఫ్ ఎక‌న‌మిక్ అఫైర్స్ అంగీక‌రించిన విధంగా వ‌ర్తింప‌ చేస్తారు. 1.8.2018 కి ముందు ఒక సంవ‌త్స‌ర కాలం లో ఎస్‌.ఎం.ఎ-0 కేటగిరీకి జారిపోయిన, అసెట్ పూల్‌లో బిబిబి ప్ల‌స్ లేదా అంత‌కు ఎక్కువ రేటింగ్ క‌లిగిన‌ ఎన్‌బిఎఫ్‌సిలు, హెచ్ఎఫ్‌సిలకు ఇది వ‌ర్తిస్తుంది. ii. భార‌త ప్ర‌భుత్వం అందించే ఒక‌సారి పాక్షిక క్రెడిట్ గ్యారెంటీ కి వెసులుబాటు జూన్ 30, 2020 వరకు లేదా రూ. 1,00,000 కోట్ల ఆస్తులను బ్యాంకులు కొనుగోలు చేసే వ‌ర‌కు, ఏది ముందు అయితే అది వ‌ర‌కు వ‌ర్తింప‌చేస్తారు. ఈ పథకం పురోగతిని పరిగణనలోకి తీసుకొని మూడు నెలల వరకు దీనిని పొడిగించడానికి ఆర్థిక మంత్రికి అధికారాన్ని అప్పగించారు. ప్ర‌ధాన ప్ర‌భావం ప్రతిపాదిత ప్రభుత్వ హామీ మద్దతు ఫ‌లితంగా పూల్ కొనుగోళ్ళు ఎన్‌బిఎఫ్‌సిలు / హెచ్‌ఎఫ్‌సిల వారి తాత్కాలికంగా ద్ర‌వ్య‌ అందుబాటు లేదా ద్ర‌వ్య అందుబాటులో అసమతుల్యత సమస్యలను పరిష్కరించడంలో సహాయపడతాయి , ప‌ర‌ప‌తి సృష్టికి రుణగ్రహీతలకు చిట్ట‌చివరి స్థాయి వ‌ర‌కు రుణాలు అందించడం కొనసాగించడానికి ఇది వీలు కల్పిస్తుంది, తద్వారా ఆర్థిక వృద్ధికి ప్రోత్సాహం లభిస్తుంది. నేప‌థ్యం: ‘‘ఎక్కువ రేటింగ్ క‌లిగిన , ఆర్థికంగా ప‌రిపుష్టి క‌లిగిన‌ ఎన్‌బిఎఫ్‌సి ల‌ పూల్డ్ ఆస్తుల‌ ను , ప్ర‌స్తుత ఆర్థిక సంవ‌త్స‌రం లో సుమారు ల‌క్ష కోట్ల రూపాయ‌ల మొత్తం వ‌ర‌కు కోనుగోలు చేసేందుకు, భార‌త ప్ర‌భుత్వం ఒకసారి , ప్ర‌భుత్వ రంగ బ్యాంకుల‌ కు తొలి న‌ష్టం 10 శాతం వ‌ర‌కు ఆరు నెల‌ల పాక్షిక ప‌ర‌ప‌తి గ్యారంటీని క‌ల్పిస్తుంది.’’ పైన పేర్కొన్న బడ్జెట్ ప్రకటన కు అనుగుణం గా, ఎన్‌బిఎఫ్‌సి / హెచ్‌ఎఫ్‌సి ల నుండి ఆస్తుల ను కొనుగోలు చేయడానికి పిఎస్‌బి లకు ప్రభుత్వ హామీ ఇవ్వడానికి 10.8.2019 న (23.9.2019 న సవరించినట్లు) ఒక పథకం జారీ చేయబడింది. ఈ పథకం కింద బ్యాంకులు కొనుగోలు చేసిన ఆస్తుల విలువలో 10 శాతానికి , లేదా రూ .10,000 కోట్లు, ఏది తక్కువ అయితే దానికి ప్ర‌భుత్వ గ్యారంటీని పరిమితం చేయడం జ‌రిగింది. ఈ అంశం తో సంబంధం క‌లిగిన వివిధ వ‌ర్గాల వారి నుంచి అందిన సూచ‌న‌లు , వారి తో జ‌రిపిన చ‌ర్చ‌ల ఫ‌లితం గా ఈ కింద పేర్కొన‌బ‌డిన స‌వ‌ర‌ణ‌ల‌ కు అనుగుణం గా కేబినెట్ అనుమ‌తి తీసుకోవాల‌ని నిర్ణ‌యించ‌డం జ‌రిగింది. (ఎ) 1.8.2018 కి ముందు ఒక సంవత్సరం వ్యవధిలో (అనగా ఐఎల్ & ఎఫ్ఎస్ సంక్షోభాని కి ముందు) ఎస్ఎమ్ఎ -0 వర్గానికి పడిపోయిన ఎన్ బిఎఫ్ సి లు / ఎమ్ఎఫ్ సి ల నుండి పూల్ చేసిన ఆస్తులను పిఎస్ బి లు కొనుగోలు చేయడానికి అర్హ‌మయ్యేట్టు చేయ‌డం. పైన పేర్కొన్న కాలంలో ఎస్ఎమ్ఎ -I , ఎస్ఎమ్ఎ-2 కేటగిరీ కింద నివేదించబడిన ఎన్‌బిఎఫ్‌సి లు / హెచ్ఎఫ్‌సి లు ఈ పథకం కింద అనర్హులుగా చేయ‌డం. (బి) పిఎస్ బి లు కొనుగోలు చేస్తున్న అంతర్లీన ఆస్తి పూల్ కనీస రేటింగ్‌ ను ప్రస్తుత “ఎఎ” నుండి “బిబిబి+” కు సవరించడానికి స‌వ‌ర‌ణ‌లు తీసుకురావ‌డం (సి) ఈ పథకాన్ని 30.6.2020 వరకు అమలు చేయడానికి, ఈ పథకం కింద సాధించిన పురోగతిని బట్టి ఈ పథకాన్ని మరో 3 నెలలు పొడిగించడానికి ఆర్థిక మంత్రి కి అధికారాలు అప్పగించడం జ‌రిగింది. కేబినెట్ ప్ర‌స్తుతం ఆమోదించిన‌ “పాక్షిక క్రెడిట్ గ్యారెంటీ స్కీమ్” పైన పేర్కొన్న మార్పులను కలిగి ఉంది. ఈ పథకం కింద ప్రభుత్వ హామీ ద్వారా ప్రారంభించబడిన పూల్డ్ ఆస్తుల కొనుగోలు, కష్టతరమైన అమ్మకాన్ని ఆశ్రయించకుండా తాత్కాలికంగా ద్ర‌వ్య అందుబాటు, ఎన్‌బిఎఫ్‌సి లు / హెచ్ఎఫ్‌సి ల తాత్కాలిక ద్రవ్యత / నగదు ప్రవాహ అసమతుల్య సమస్యలను పరిష్కరించడంలో సహాయపడగ‌ల‌ద‌నే ఉద్దేశ్యంతో ఈ పథకాన్ని ప్రభుత్వ రంగ బ్యాంకులకు వ‌ర్తింప‌చేయ‌డం జ‌రుగుతున్న‌ది. లేన‌ట్ట‌యితే త‌మ హామీల‌ను నెర‌వేర్చ‌డానికి ఎన్‌బిఎఫ్‌సిలు హెచ్ఎఫ్‌సిలు త‌మ‌ ఆస్తుల‌ను హడావుడిగా అమ్ముకోవ‌ల‌సిన ప‌రిస్థితులు ఏర్ప‌డ‌తాయి. ఇది ఎన్‌బిఎఫ్‌సిలు,హెచ్ఎఫ్‌సిల‌కు లిక్విడిటీ స‌దుపాయం క‌ల్పిస్తుంది. అలాగే దేశ ఆర్థిక వ్య‌వ‌స్థ‌ను ఎన్‌బిఎఫ్‌సిలు, హెచ్ ఎఫ్ సిల వైఫ‌ల్యం వ‌ల్ల ఏర్ప‌డే ఎలాంటి వ్య‌తిరేక దుష్ప‌రిణామాల నుంచైనా కాపాడుతుంది.